Diari Oficial de la Generalitat Valenciana


Sumari del DOGV 7749, del 30-03-2016 (2016/1929)

RESOLUCIÓ de 3 de març de 2016, del sotssecretari, per la qual es resol el desistiment de la licitació número 2015/21/77; redacció de un projecte sobre adequació a la normativa actual de determinades instal·lacions recreatives emblemàtiques de la Comunitat Valenciana ubicades en forests propietat de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7749

Data del DOGV
:   30-03-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/1929


Data del document
:   03-03-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte de serveis
    * adjudicació de contracte administratiu

RESOLUCIÓ de 3 de març de 2016, del sotssecretari, per la qual es resol el desistiment de la licitació número 2015/21/77; redacció de un projecte sobre adequació a la normativa actual de determinades instal·lacions recreatives emblemàtiques de la Comunitat Valenciana ubicades en forests propietat de la Generalitat. [2016/1929]  
Antecedents de fet  
Primer. Per resolució de data 22 d'abril de 2015, de la directora general de Medi Natural, s'inicia expedient de tramitació ordinària per a la contractació de redacció d'un projecte sobre adequació a la normativa actual de determinades instal·lacions recreatives emblemàtiques de la comunitat valenciana ubicades en forests propietat de la Generalitat.  
  
Segon. Mitjançant una Resolució de 24 de juny de 2015, s'autoritza la contractació del servei abans indicat per import de 71.208,80 - i s'aprova la seua contractació per mitjà de procediment obert, oferta econòmicament més avantatjosa, amb diversos criteris, i es procedeix a l'anunci de licitació en el Diari Oficial de la Comunitat Valenciana de data 20 d'octubre de 2015. La data de venciment la presentació d'ofertes era el dia 9 de novembre de 2015.  
Tercer. Iniciat el termini de licitació, el Col·legi Oficial d'Enginyers Agrònoms de Llevant remet per correu electrònic a la Sotssecretaria d'aquesta conselleria informe sobre el plec de prescripcions tècniques del referit expedient en què es conclou que el plec vulnera de forma clara els principis en matèria de competència professional, en establir com a requisit en el criteri de selecció, que l'empresa adjudicatària compte en la seua plantilla amb «l'arquitecte o arquitecte tècnic, que serà el tècnic responsable del projecte, i amb 1enginyer tècnic forestal o enginyer forestal», en detriment d'altres professionals tècnics igualment capacitats per a executar els treballs relacionats en el plec. Ha d'entendre's que l'informe del Col·legi Oficial d'Enginyers Agrònoms fa referència no al PPT, sinó a l'apartat E del quadre de característiques del plec de clàusules administratives particulars del contracte.  
  
Quart. Sol·licitat informe l'Advocacia de la Generalitat, aquesta conclou que fóra dels casos en què la llei atribueix amb caràcter exclusiu la competència a una titulació determinada, regeix el criteri general de rebuig al monopoli competencial d'una determinada titulació, i reconeix la possible competència a tot títol facultatiu legalment reconegut com a tal, sempre que integre un nivell de coneixements tècnics corresponent a la naturalesa i envergadura dels projectes realitzats sobre la matèria referent a la seua especialitat, per la qual cosa, en el contracte que ens ocupa «no pareix raonable que puga establir-se una exigència d'una titulació concreta en relació amb la redacció del projecte objecte del plec». Així mateix l'esmentat informe estima que el més prudent és desistir del contracte i si és el cas iniciar un nou procediment de licitació.  
Quint. En data 16 de febrer de 2016, el director general de Medi Natural i d'Avaluació Ambiental proposa el desistiment de l'expedient en haver-se pogut incórrer en un defecte jurídic no esmenable en els plecs del contracte que pot implicar una restricció de la competència.  
  
Als anteriors fets s'apliquen els següents  
  
Fonaments de dret  
  
Primer. L'article 155.2 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, assenyala que el desistiment del procediment només podrà acordar-se per l'òrgan de contractació abans de l'adjudicació.  
  
Segon. El desistiment del procediment haurà d'estar fonamentat en una infracció no esmenable de les normes de preparació del contracte o de les reguladores del procediment d'adjudicació, i haurà de justificar-se en l'expedient la concurrència de la causa. El desistiment no impedirà la iniciació immediata d'un nou procediment de licitació.  
Per tot això, de conformitat amb allò que s'ha expressat en els antecedents de fet i fonaments de dret, el que preveu el RDL 3/2011, de 14 de novembre, pel qual s'aprova el Text Refós de la Llei de Contractes del Sector Públic i fent ús de les atribucions que em confereix l'article 28-l de la Llei 5/1983, de 30 de desembre, del Consell, per delegació atorgada per Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural (DOCV 7582, 30.07.2015), resolc:  
  
Primer  
Acordar el desistiment a l'adjudicació del contracte de redacció d'un projecte sobre adequació a la normativa actual de determinades instal·lacions recreatives emblemàtiques de la Comunitat Valenciana ubicades en forests propietat de la Generalitat, en apreciar-se una infracció no esmenable de les normes de preparació d'aquest.  
  
Segon  
Ordenar la publicació d'aquesta resolució en el perfil del contractant i en el Diari Oficial de la Comunitat Valenciana, i que simultàniament es notifique als licitadors, de conformitat amb allò que disposa l'article 155.1 del TRLCSP  
  
Tercer  
Anul·lar la retenció de crèdit efectuada, per import de 71.208,80 ?, a càrrec de l'aplicació pressupostària 55.5475.137.31.1  
  
Contra la present resolució, que posa fi a la via administrativa, pot interposar-se potestativament recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptat des de l'endemà de la notificació, o impugnar-se directament davant de l'ordre jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46.1 de la Llei reguladora de la jurisdicció contenciosa administrativa.  
  
  
València, 3 de març de 2016.- El sotssecretari: José Moratal Sastre.